《挽赵秋晓》
宋代·张登辰

自古名而寿，宗臣罕有之。
尝陵终落魄，贺白不期颐。
天涸璇源派，霜摧玉树枝。
游魂归故国，忍见黍离离。

作者简介：张登辰，字规甫，号恕斋，东莞（今属广东）人。光济子，元吉弟。度宗咸淳九年（一二七三）领乡贡。入元不仕。有《恕斋集》，已佚。事见《粤东诗海》卷六、民国《东莞县志》卷五四《张元吉传》。今录诗四首。